《怀鸣禽》
宋代·周密

竹树环幽栖，积翠何森森。鸣禽不知数，日夕传好音。

居然谢嚣𡏖，宛若居山林。哢清孤枕晓，声碎花房深。

笙竽杂天籁，鼓吹无哇淫。物我自两忘，彼此无机心。

髽奴不解事，探鷇稍见侵。忽动择木志，一去不可寻。

鸥鸟骇海翁，智莫欺鱼禽。何以慰寂寥，静对空愔愔。

风篁落纤月，谁伴清宵吟。

作者简介：周密 （1232-1298），字公谨，号草窗，又号四水潜夫、弁阳老人、华不注山人，南宋词人、文学家。祖籍济南，流寓吴兴（今浙江湖州）。宋德右间为义乌县（今年内属浙江）令。入元隐居不仕。自号四水潜夫。他的诗文都有成就，又能诗画音律，尤好藏弃校书，一生著述较丰。著有《齐东野语》、《武林旧事》、《癸辛杂识》、《志雅堂要杂钞》等杂著数十种。其词远祖清真，近法姜夔，风格清雅秀润，与吴文英并称“二窗”，词集名《频洲渔笛谱》、《草窗词》。